SA-soldate in Soedan beroofArgieffoto Die Suid-Afrikaanse Vloot het Donderdag bekend gemaak dat ŉ groep Suid-Afrikaanse soldate in Suid-Soedan beroof is terwyl hulle besig was met ŉ vredesending. “Daar was geen lewensverlies nie, maar van die soldate se toerusting is geroof,” het kapt. Jaco Theunissen gesê. Hy het gesê die troepe was in ‘n konvooi toe hulle Saterdag in ‘n lokval oorval is. Theunissen kon nie sê hoeveel troepe in die voorval betrokke was, of watter soort toerusting geroof is nie. “Ons wil nie nou spekuleer nie. Ons wag nog vir meer inligting van die ondersoekspan,” het hy gesê. – SAPA